Eina uppspretta ferskvatns á Gaza er hættuleg heilsu manna og menguð af áburði og úrgangi manna . Þetta kemur fram í átakanlegri nýrri skýrslu , Börnin á Gaza dragast aftur úr , sem Barnaheill – Save the Children og Læknahjálp Palestínumanna ( e. Medical Aid for Palestinians ) hafa sent frá sér í tilefni af því að nú eru fimm ár liðin frá því herkví var komið á um Gaza . Eina uppspretta ferskvatns á Gaza er hættuleg heilsu manna og menguð af áburði og úrgangi manna . Þetta kemur fram í átakanlegri nýrri skýrslu , Börnin á Gaza dragast aftur úr , sem Barnaheill – Save the Children og Læknahjálp Palestínumanna ( e. Medical Aid for Palestinians ) hafa sent frá sér í tilefni af því að nú eru fimm ár liðin frá því herkví var komið á um Gaza . Í skýrslunni kemur einnig fram að ráðþrota fjölskyldur neyðast til að kaupa vatn af einkaaðilum , án þess þó að vita að í flestum tilfella er það vatn of mengað , jafnvel tíu sinnum mengaðra en öryggisviðmið segja til um . Barnaheill – Save the Children óttast að hætta á sýkingum sé að aukast , þar sem 1,7 milljónir manna , þar af 800 þúsund börn , búa á aðeins 365 ferkílómetra svæði . Til samanburðar má nefna að heildar flatarmál Reykjavíkur er 277 ferkílómetrar . „ Saklaus börn búa við ómannúðlegar aðstæður eftir fimm ára herkví . Þau neyðast til að drekka óhreint og hættulegt vatn sem skaðar þau og veikir ónæmiskerfi þeirra . Niðurgangur , sem við getum auðveldlega læknað hér á landi , getur verið banvænn við þessar aðstæður , “ segir Björg Björnsdóttir , verkefnisstjóri erlendra verkefna hjá Barnaheillum – Save the Children á Íslandi . Frá því að herkví hófst um Gaza , hefur fjöldi barna undir þriggja ára aldri , sem fær meðferð við rennandi niðurgangi , tvöfaldast . Hátt hlutfall af nítrati , sem finna má í saur og áburði , er einnig tengt við nokkrar tegundir krabbameins og er mjög hættulegt vanfærum konum . Holræsakerfið á Gaza er gjörsamlega ónýtt . Mestur varð skaðinn í átökunum 2008 - 2009 og vatnshreinsistöðvar ýmist standa ekki undir álagi eða skortir eldsneyti . Opnar safnþrór eru við hlið heimila ; á fyrstu tveimur mánuðum ársins drukknuðu þrjú börn í opnum þróm . „ Börnin á Gaza búa við sömu aðstæður og væru þau í fangelsi . Þau eru innilokuð og geta ekki leyft sér að láta sig dreyma um betri framtíð , “ segir Björg . „ Við verðum að binda enda á herkvína og setja þegar af stað áætlun til að koma hreinu og öruggu vatni til íbúanna og hrinda í framkvæmd hreinlætisaðgerðum . “ Í dag geta íbúar Gaza aðeins yfirgefið svæðið á tveimur stöðum og þeir þurfa sérstök öryggisleyfi til að komast í gegnum vel varin landamærin . Nauðsynlegur varningur til að gera við holræsi og vatnslagnir kemst ekki í gegn og er á lista yfir varning sem ekki má flytja inn á svæðið . Aðeins einn fimmti af & t